Speke gaan in die Laeveld singDie terrein sal die deelnemers se fiksheid toets. Foto: PC Photography Nelspruit Vir die afgelope 24 jaar is die Barberton XCM-bergfietswedren die plaaslike Rotariërklub se fietstrap‑trots. En vanjaar se wedren beloof om selfs beter as vantevore te wees. Die wedren spog met twee splinternuwe roetes vir deelnemers wat die 20 km- en 30 km-afstande aanpak. Die roetes sal deur die eksklusiewe Greenstone-wildlewelandgoed kronkel. Dan sal die hardebaard-trappers moet uithaal en wys om die opdraandes van die Makhonjwa-bergreeks te Nico Bell is een van die voormalige wenners. Foto: Sheryn Nader. tem, terwyl die plantasies en strome van die roetes vir hul eie unieke hindernisse sorg. Wat die wedren so uniek maak, is nie net die lang klimme en pragtige natuur nie – jy kan selfs tot in Swaziland sien as jy genoeg tyd het om rond te kyk – maar eerder die uitdagende terrein wat deelnemers se fiksheid tot die uiterste sal beproef. Professionele ryers soos Nico Bell en ervare manne soos Gawie Combrinck en Timo Cooper sal hul staal kom wys, terwyl voornemende Cape Epic-deelnemers die Barbertonse wedren gebruik om hul fiksheidsvlakke en stamina te meet.